Държавен вестник, бр. 34, 2015 г., стр. 39

БРОЙ  34	
Д Ъ Р Ж А В Е Н  В Е С Т Н И К 	
СТР.  39  
8. ако разстоянието за видимост от и към 
зоната за изчакване на пешеходците е по-малко 
от 50 m при допустима максимална скорост 
50 km/h и от 30 m при допустима максимална 
скорост 30 km/h.“
§ 21. В чл. 26 се правят следните изменения 
и допълнения:
1. Алинея 2 се изменя така:
„(2) Широчината на велосипедната пътека, 
мерена между външните страни на линиите, е 
равна на широчината на велосипедната алея, 
чието продължение е велосипедната пътека, 
но не по-малка от 1,80 m.“
2. Създава се ал. 3:
„(3) Велосипедна пътека се очертава само 
като продължение на велосипедна алея съ-
гласно Наредба № 2 от 2004 г. за планиране и 
проектиране на комуникационно-транспорт-
ните системи на урбанизираните територии 
(ДВ, бр. 86 от 2004 г.).“
§ 22. В чл. 27 се създават т. 11 и 12:
„11. „Напречна оптична маркировка“ –  
М19 – съгласно приложение № 23а;
12. „Напречна шумна маркировка“ –  
М20 – съгласно приложение № 23б.“
§ 23. В чл. 28 се правят следните изменения 
и допълнения:
1. В ал. 1 думите „и пътни възли“ се за-
личават. 
2. Алинея 2 се изменя така:
„(2) Стрелките по ал. 1 се разполагат 
така, че надлъжната им ос на симетрия да 
е в оста на съответната пътна лента. Видът 
и размерите на стрелките са определени в 
приложение № 11.“
3. Създава се ал. 4:
„(4) Не се поставят стрелки по ал. 1 в лен-
та, от която са разрешени посоките направо, 
надясно и наляво.“
§ 24. В чл. 29 ал. 2 се изменя така:
„(2) Стрелките по ал. 1 се разполагат така, 
че надлъжната им ос на симетрия да е в оста 
на съответната пътна лента. Размерите на 
стрелките са определени в приложение № 12.“
§ 25. В чл. 30 ал. 3 се изменя така:
„(3) Стрелките за насочване се нанасят по 
посока на движението с намаляващи интер-
вали помежду им, съответно равни на пътя, 
който пътното превозно средство би изминало 
за 4, 3, 2, 1 s със съответната допустима мак-
симална скорост на движение. Нанасят се най-
малко две стрелки. Размерите на стрелките 
за насочване са дадени в приложение № 13.“
§ 26. В чл. 32, ал. 2 изречение второ се 
изменя така: „Размерите на паркоместата за 
леки автомобили, автобуси и товарни авто-
мобили в зависимост от начина на паркиране 
са определени в приложение № 24.“
§ 27. В чл. 35 се създава ал. 4:
„(4) Черните линии не са светлоотразя-
ващи.“
§ 28. В чл. 36 се правят следните изменения 
и допълнения:
1. Досегашният текст става ал. 1 и в нея 
думите „се маркира“ се заменят с „може да 
се маркира“.
2. Създава се ал. 2:
„(2) Черният цвят не е светлоотразяващ.“
§ 29. В чл. 37, ал. 2 изречение първо се 
изменя така: 
„Маркировката по ал. 1 се състои от рав-
нобедрени триъгълници, насочени по посока 
на движението, с размери, определени в при-
ложение № 18.“
§ 30. В чл. 39, ал. 4, в т. 1 и 2 думите „при 
скорост на движение“ се заменят с „при до-
пустима максимална скорост на движение“.
§ 31. В чл. 40, ал. 2 думите „Наредба № 6 
от 2003 г. за изграждане на достъпна среда 
в урбанизираните територии (ДВ, бр. 109 от 
2003 г.)“ се заменят с „Наредба № 4 от 2009 г. 
за проектиране, изпълнение и поддържане на 
строежите в съответствие с изискванията за 
достъпна среда за населението, включително 
за хората с увреждания (ДВ, бр. 54 от 2009 г.)“.
§ 32. Член 41 се изменя така:
„Чл. 41. Допустимата максимална скорост 
на движение се обозначава съгласно приложе-
ние № 21. Цифрите се нанасят върху пътната 
настилка при пътните знаци В26 „Забранено 
е движение със скорост, по-висока от озна-
чената“. Цифрите на обозначението трябва да 
съответстват на тези от пътния знак.“
§ 33. Създават се чл. 42а, 42б и 42в:
„Чл. 42а. (1) Напречната оптична марки-
ровка М19 съгласно приложение № 23а се 
използва за ограничаване на скоростта на 
движение при пътни кръстовища, железопътни 
прелези и при хоризонтални криви с малък 
радиус на пътища извън населените места.
(2) Напречната оптична маркировка се 
състои от напречни линии по ръба или в 
средата на лентите за движение с прогре-
сивно намаляващо разстояние помежду им. 
Разстоянията между отделните маркирани 
линии в зависимост от първоначалната ско-
рост на движение и желаната крайна скорост 
на движение са дадени в приложение № 23в.
Чл. 42б. (1) Напречната шумна маркировка 
М20 съгласно приложение № 23б се използва 
за ограничаване на скоростта на движение 
при пътни кръстовища, железопътни прелези 
и при хоризонтални криви с малък радиус на 
пътища извън населените места.
(2) Напречната шумна маркировка се 
състои от линии, разположени напречно по 
цялата широчина на лентата за движение. 
Те се изпълняват от студени или горещи 
пластични маси, които се полагат с дебелина 
10 mm ± 10 %.
(3) Напречната шумна маркировка се поста-
вя на разстояние най-малко 300 m от урбани-
зирани територии или от отделни поземлени 
имоти извън тях с жилищни, курортни, вилни, 
спортни и развлекателни функции.